बाबा दौलतानाथ का मेला भरा
कोटकासिम | क्षेत्रके गांव जौड़िया स्थित बाबा दौलतानाथ आश्रम पर मंगलवार को बाबा के वार्षिक मेले भंडारे का आयोजन संपन्न हुआ। इस अवसर पर सोमवार रात बाबा दौलतानाथ का जागरण हुआ। मंगलवार सुबह 8 बजे हवन, 9 बजे सत्संग 10 बजे से भंडारे का आयोजन किया गया। श्रद्धालु ने बाबा दौलतानाथ के दरबार में धोक लगाकर प्रसाद का भोग लगाकर मनौती मांगी और भंडारे में प्रसादी पाई। इस अवसर पर कांग्रेस नेता राजू यादव ने बाबा दौलतानाथ आश्रम प्रागंण में ग्रामीणों को संबोधित किया और क्षेत्र के विकास में कोई कमी नहीं छोड़ने की बात कही। इस अवसर पर ग्रामीणों ने उनका साफा माला पहनाकर स्वागत किया। मेले के दौरान आयोजित कुश्ती दंगल में दूरदराज से आए पहलवानों ने अपने दाव पेच दिखाए। अंतिम कामड़ा 21 हजार रुपए का रहा। मेले में मेला कमेटी ग्रामीणों सहित पुलिस प्रशासन के पुख्ता इंतजाम रहे। कार्यक्रम में ग्राम पंचायत जौड़िया सरपंच भीम सैन, पूर्व उपप्रधान एडवोकेट सुधीर राव, देशपाल यादव, जितेंद्र हिंदुस्तानी, होशियार कानूनगो, रामानंद, हसराम यादव, चिरंजीलाल, बलवंत, सुनील आदि ग्रामीण मौजूद थे।
कोटकासिम. बाबा दौलतानाथ के आश्रम पर भंडारे में प्रसाद ग्रहण करते श्रद्धालु।
awa_Deva hin_Deva hin_Deva